Seire eesmärgiks on Eesti kaitstavate taimeliikide populatsioonide suuruse ja seisundi muutuste perioodiline jälgimine selleks valitud aladel. Pikaajalised vaatlused annavad olulist teavet nii keskkonna seisundi muutustest kui kaitsemeetmete rakendamise  vajalikkusest kasvukohtadel (Kukk 2000). Tallinna Botaanikaaed on osalenud kaitstavate soontaimede seires alates 1994. aastast. Seni on kontrollitud 65 liigi esinemist ja jälgitud populatsioonide seisundit 163 leiukohal.